_:nbadc18f0443f4eeeb145ba407212c260xb0
<http://schema.org/articleBody>
"          รองเท้าผ้าใบสีขาว ผู้หญิง สนีกเกอร์ตัวจบที่หยิบมาสวมใส่ได้ทุกที่ ทุกโอกาส ใครกำลังมองหารองเท้าผ้าใบผู้หญิงคู่ใหม่ มาดูรองเท้าผ้าใบสีขาว 2023 ที่เราคัดมาเอาใจสาว ๆ ทุกสไตล์กัน          ถึงแม้ผู้หญิงจะมีรองเท้าในคลังอยู่หลายคู่ แต่เชื่อว่าหนึ่งในไอเทมที่หลายคนเลือกใส่อยู่บ่อย ๆ ก็ต้องเป็นรองเท้าผ้าใบสีขาวผู้หญิงคู่โปรดใช่มั้ยล่ะคะ ด้วยดีไซน์ที่เรียบง่าย สวยเท่ และโทนสีคลีนสะอาดตา จึงสามารถนำมาแมตช์ได้กับทุกชุด ทุกโอกาส และทุกสไตล์การแต่งตัว แถมยังไม่เคยตกเทรนด์อีกด้วย แต่สำหรับใครที่ยังไม่มี หรือรองเท้าผ้าใบคู่เก่าเริ่มไปต่อไม่ไหวแล้ว และกำลังเล็งรองเท้าผ้าใบสีขาวคู่ใหม่อยู่ วันนี้กระปุกดอทคอมรวบรวมรองเท้าผ้าใบสีขาวผู้หญิงสุดฮิตที่คุณไม่ควรพลาด พร้อมทริกการเลือก มิกซ์ แอนด์ แมตช์ มาไว้ให้แล้ว\n\tรองเท้าผ้าใบสีขาวกับกางเกงขาสั้น : ไม่ว่าจะเป็นกางเกงยีนส์ หรือกางเกงผ้าสีสันต่าง ๆ ก็สามารถใส่คู่กับรองเท้าผ้าใบสีขาวได้ ให้ฟีลคล่องตัว สนุกสนาน ยิ่งเลือกรองเท้าแบบเสริมส้นก็จะยิ่งทำให้ขาเรียวมากขึ้นด้วย\n\tรองเท้าผ้าใบสีขาวกับกางเกงขายาว : วันไหนที่ต้องออกไปลุย หยิบกางเกงขายาวมาใส่คู่กันได้เลย ถ้าเป็นทรงสกินนี่ก็อาจใส่กับผ้าใบที่มีความเพรียวหน่อย จะได้สมดุลกัน\n\tรองเท้าผ้าใบสีขาวกับกระโปรง : ถ้าอยากได้ความหวานก็แมตช์กับกระโปรงยาว มีความเป็นสาวญี่ปุ่น แต่ถ้าอยากดูเด็ก น่ารัก แสนซน ก็เลือกใส่กับกระโปรงสั้นได้เลย\n\tรองเท้าผ้าใบสีขาวกับเดรส : การใส่เดรสกับผ้าใบสีขาวเข้ากันได้อย่างไม่น่าเชื่อ แถมยังดูไม่หวานเลี่ยนจนเกินไปด้วย\n\tรองเท้าผ้าใบสีขาวกับชุดสูท : ชุดสูทที่ดูเป็นทางการ เมื่อใส่คู่กับรองเท้าผ้าใบสีขาวก็จะช่วยเพิ่มความ Casual ดูชิค ๆ ยิ่งขึ้น แนะนำให้ใส่ถุงเท้าข้อสั้นที่ซ่อนอยู่ในรองเท้าจะดูดีสุด ๆ\n\n          แมตช์ง่ายขนาดนี้ต้องมีไว้สักคู่แล้วล่ะ ถ้าอย่างนั้นเราก็ไปดูกันดีกว่าว่า รองเท้าผ้าใบสีขาว 2023 มีแบรนด์ไหนน่าสนใจบ้าง          รองเท้าผ้าใบสไตล์มินิมอลจากแบรนด์ Muji คู่นี้เป็นอีกคู่ที่นำมาสวมใส่ได้ตลอด ด้วยดีไซน์เรียบง่าย สีขาวล้วน แมตช์กับอะไรก็เวิร์ก ที่สำคัญยังมีคุณสมบัติสะท้อนหยดน้ำอีกด้วย ใส่ลุยช่วงหน้าฝนได้สบาย รวมถึงพื้นรองเท้าก็ออกแบบมาให้รองรับอุ้งเท้าได้พอดี เพื่อลดความเมื่อยล้าขณะยืนหรือเดินนาน ๆ ราคาก็น่ารัก 990 บาท ตอบความต้องการของสาว ๆ ทุกสไตล์เลย          รองเท้าผ้าใบผู้หญิงที่แฝงไปด้วยความเท่รุ่นนี้ โดดเด่นด้วยรูปทรงไอคอนแบบเดียวกับรุ่น Air Force 1 ออริจินัล ทำให้เป็นที่จดจำทันทีที่เห็น คงเอกลักษณ์ดีไซน์รองเท้าบาสเกตบอลเหมือนเดิม แต่เพิ่มเติมคือความขี้เล่นที่ใช้การลงแบรนดิ้งแบบคูณ 2 และขยายพื้นรองเท้าชั้นกลางให้ใหญ่ขึ้น พื้นรองเท้าโฟมและมีร่องยางด้านนอก ใส่แล้วเบา ยืดหยุ่น และนุ่มเท้าสุด ๆ ราคา 4,700 บาท          หลายคนคงเคยรู้จักรองเท้าผ้าใบ Adidas Stan Smith กันมาบ้างแล้ว เพราะถือเป็นอีกรุ่นที่ฮิตตลอดกาล แต่ปีนี้เน้นฉีกกรอบเดิม ๆ มาในโทนสีขาวและเอิร์ธโทนละมุนตา พร้อมเส้นสายแถบ 3-Stripes เรียบ ๆ ไม่เอะอะ ผสานวัสดุเกรดพรีเมียมทุกส่วน เรียกว่านอกจากสวยแล้ว ยังใส่สบาย เดินเที่ยวได้ทั้งวัน ในราคา 4,000 บาท          รองเท้าผ้าใบจากแบรนด์ New Balance รุ่น MR530 สีใหม่ โทนขาวและเงินเมทัลลิก สะท้อนแสงแฟลช ได้ฟีล Y2K ซึ่งนอกจากรูปลักษณ์ที่โดนใจทุกวัยแล้ว เรื่องดีเทลก็ยังจัดเต็มเช่นเคย ทั้งอัปเปอร์ผลิตจากผ้าและตาข่าย ระบายอากาศได้ดี มาพร้อมเทคโนโลยี ABZORB ที่พื้นรองเท้าชั้นกลาง ช่วยดูดซับแรงกระแทก แถมมีส้นด้วย ใส่แล้วอย่างเก๋ ราคาประมาณ 3,290 บาท          เพิ่มความเปรี้ยวให้กับลุคของคุณด้วยรองเท้าผ้าใบสีขาวผู้หญิงจากแบรนด์ Skechers ที่มีความนุ่มสบายจาก Air-Cooled Memory Foam ให้น้ำหนักเบา ช่วยดูดซับแรงกระแทก โดยรุ่นนี้ได้ดีไซเนอร์ James Goldcrown มารังสรรค์ความเก๋ ด้วยลวดลายหัวใจซิกเนเจอร์บนพื้นรองเท้าสีขาวคลีน ๆ ใครเห็นก็ต้องสะดุดรักแน่นอน ราคา 3,490 บาท          มาถึงแบรนด์รองเท้าสัญชาติเกาหลีกันบ้าง กับรองเท้าผ้าใบสีขาวรุ่นใหม่ คุมโทนสุดคูล โดยได้แรงบันดาลใจมาจากรองเท้าเทนนิสของ FILA ที่เปิดตัวครั้งแรกเมื่อปี 1988 เพราะฉะนั้นจึงมีกลิ่นอายคลาสสิก แต่เพิ่มดีไซน์โมเดิร์นเข้าไปอย่างลงตัว น้ำหนักเบา ยืดหยุ่นสูง พื้นยางเกาะแน่นไม่มีลื่น จะใส่เดินเล่นหรือออกกำลังกายเบา ๆ ก็ไม่เป็นปัญหา ราคาอยู่ที่ประมาณ 2,400 บาท          รองเท้าผ้าใบสีขาวผู้หญิงที่มีดีไซน์แถบ Varsity Style ใส่ความน่ารักของยูนิฟอร์มนักเรียนแถบตะวันตกเข้าไป ตัวรองเท้าผลิตจากผ้าฝ้ายแคนวาส 100% ทำให้มีความนุ่ม สวมใส่สบาย และสามารถระบายอากาศได้ดี แถมยังออกแบบมาเอาใจสาวไซซ์มินิ ด้วยการเสริมส้น 1.5 นิ้ว ช่วยให้รูปร่างดูสูงเพรียวกว่าเดิม มิกซ์ แอนด์ แมตช์กับชุดเก่ง บอกเลยว่าให้ทั้งความคูลและสดใสในเวลาเดียวกัน ราคาอยู่ที่ 2,850 บาท          สำหรับสายสตรีต ขอแนะนำรองเท้าผ้าใบสีขาวทรงหุ้มข้อสุดเท่อย่างรุ่น Chuck Taylor All Star Malden Street ที่ตัวรองเท้าเป็นผ้าฝ้ายแคนวาสทำจากวัสดุรีไซเคิลประมาณ 50% เย็บติดที่ปีกรองเท้า เพื่อง่ายต่อการสวมใส่ เห็นแบบนี้แต่น้ำหนักเบาและทนทานมาก แถมยังหยิบมาจับคู่กับเสื้อผ้าได้หลายสไตล์ ถือว่าสวยคลาสสิกระดับตำนานและไม่ตกเทรนด์ง่าย ๆ ราคา 2,300 บาท          ถ้าอยากเพิ่มความแกลมให้สนีกเกอร์สีขาวละก็ คู่นี้น่าจะถูกใจสาว ๆ เพราะเป็นการนำรุ่น Mexico 66 ซึ่งเป็นรุ่นคลาสสิกและเป็นที่รู้จักที่สุด มาอัปเกรดเป็นเวอร์ชั่นที่ไม่มีเชือกรองเท้า แต่ยังคงเอกลักษณ์ไว้ครบถ้วน เช่น การเสริมข้อเท้าและแผ่นปิดส้นที่ช่วยให้สวมใส่ได้ง่ายและสบาย โดยลายแถบข้างรองเท้าเป็นสีโรสโกลด์ ถึงเป็นผ้าใบแต่ก็ดูสวยแพงได้ ราคา 3,700 บาท\n         รองเท้าผ้าใบราคาไม่ถึงพัน ที่มาพร้อมการออกแบบใหม่ พื้นรองเท้าด้านในบุด้วยโฟมมวลเบา ช่วยรองรับแรงกระแทก ดีไซน์สตรีตแฟชั่น ทำให้ลืมภาพรองเท้าผ้าใบนักเรียนแบบเก่า ๆ ไปเลย จุดเด่นคือใส่แล้วดูตะมุตะมิ น่ารัก เหมาะกับใส่สบาย ๆ ในระหว่างวัน ไปเที่ยว หรือเล่นกีฬาก็ยังได้ ราคา 999 บาท          สาวกรองเท้าผ้าใบสีขาว ถ้าถูกใจคู่ไหนก็รีบจับจองมาไว้เป็นของตัวเองกันได้ ทั้งใส่ง่าย แมตช์ลุคไหนก็รอด บอกเลยคู่เดียวจบ !\n\nขอบคุณภาพและข้อมูลจาก : muji.com, nike.com, adidas.co.th, newbalance.com, skechers.co.th, fila.co.kr, keds.co.th, converse.co.th, onitsukatiger.com, bata.co.th\n"
<https://women.kapook.com/view265614.html>